open-index/open-wikipedia-markdown huggingface dataset:
Tipahipisimon

## Manawan

Wapatarew e tatotipahikaniarik pisimwa e tipihikioketc. Enko kirika ka ici tapahikawkaniokw awik e otamirotc, tato tipahikan pitikew kirika e ickwa otamirotc kiskeritam pitc e ickwa awiketc. Kaskina wiec ici miro apitisiw tipahipisimon, enko cakotc ka kiciweritak pimatisiwiniw. Kinowapamakaniw kotc kekocic e actek kitci ititoskaniwok. Apitc ke kockosinaniwok, apitc ke nipaniwok, apitc ke mitcisonaniwok, apitc ke matcekaniwok, kaskina sa kotc kekocic.

## Opitciwan

## Wemotaci

Tipanictawin:E matcectakaniwok
Tcotcocanapo

## Manawan

Iskwewok ka nocanihioketcik e ickwa wamasotcik. Matci motcetikok kewir otinikateriw kitci atawanionik. Wapakamin kaie witcihiemikan kitci sokisinaniwok oskanik.

## Opitciwan

## Wemotaci

Tipanictawin:E matcectakaniwok
Tcotcocipimite

## Manawan/Wemotaci

Tcotcocipimite ka mackowak aka awocamec 20% e pimitewok. Ocowacin matci kaie wapaw. E tacohikaniwok tcipak, matci kaie e tcipakowaniwok apitcitakaniwon. Nanikotana itoniwon aka tapwe e mirowacik awik ka osamikak e mitcik mictahi. 

## Opitciwan

Tipanictawin:E matcectakaniwok
Tekirep

## Manawan/Wemotaci

Kice wikatciciw anaha tekirep. Waw, napanew, tcotcocanapo, ciwotakan, sisipaskot, tcotcocimite kirika tca opisikan apitcitakinion kitci ki ocitakiniok tekarep. Matci irinatikw namas kirika ciwoninanak mitowi minic, oteminan, pananis actakinion okitc tekarep. Armatc aric kata kisisoakiniw kitci ki mowatcinitc tekarep.

## Opitciwan

Tipanictawin:E matcectakaniwok
Tepwepar

## Manawan/Wemotaci

Mitceno kekwan ka actakinikw kitci ki ispokok kekwan ka mitcinaniok. Wisikan matci kaie ciwow, micta sa kotc nakwi ispokono. Tawok ka natowi kaskeritakik tan ke ici tcipakwetcik kirowe kitci wikicinik. Matci wiasik, kekotc kotakihi mitcima actakaniwon.  

## Opitciwan

Tipanictawin:E matcectakaniwok
Tcikapec

## Manawan/Wemotaci

Tcikapec ote nictam ki ici kaskeritakon akamitcikanik itekera. Ote ici nitowakin: okitci askik tepirak tca peikowow nitowakin nte ka ki ici nitowakik. Kaskina wec irapatcitakaniow matci e tcipakoweakaniwon matci kaie ekoni e ici mitcinaniwok anihe micta nipica e takaiak. Takon ka mikowacik kirika ka apicaciki.

## Opitciwan

Tipanictawin:E matcectakaniwok
Tipahikahneaw

## Manawan

### Atikamekw Nehorowisiw tipahikan

Enkweriw kewir kaki kackitatc kitci wawitak Atikamekw nehorowisiw kaskina kotc icinakonik tipahikaniw mitwi ohe tipahikaneaw, pismok matci ici kaskeritamopanak ni apitc e tatotipahikanearik.

### E icinakok

Nehe tipahikahneaw akitasowin ni nta takon kitciki kaskeritcikatek e irikokwak peko kicko e isparik.

## Opitciwan

## Wemotaci

Tipanictawin:E matcectakaniwok
Tipahikana ka nehiromoctek

## Manawan

### Irikik e asitcak ite e icamakak

* Takopite
* Tipahikaneaw
* Tipaskonikan

### Irikik e isparik ite e tacikatek

* Tipahikaneaw
* Tipahikanicic
* Pici tipahikanicic

### Irikik e asitakamik ite e iskwakamik

* Kwapihikan
* (tato) Tawatcikan
* Pacitci tawatcikan

### Irikik e asitcinikok ite e ici kosikok

* Takopite
* Tipahikaneaw
* Tipaskonikan

## Opitciwan

## Wemotaci

Tipanictawin:E matcectakaniwok
Tipahikaneaw

## Manawan

Enko anihe tipahikan ka apatak enta kiskeritcikatek irikik e asitcak kekotc e wi tipahikatek meskanaw ite kawi ici icaniokw. Mitowi otenak e otci matcain nac asko nete kotak oteno.

## Opitciwan

## Wemotaci

Tipanictawin:E matcectakaniwok
Tipahikanicic

## Manawan

Enko anowe tipahikan ka apitisitc kitci ki witcikatek irikik kekocic e tacikatek kekotc irikik e asitciparik. Ote ici nokon tipahipisimwanikanaha nota ka apicicitc cimakon.

## Opitciwan

## Wemotaci

Tipanictawin:E matcectakaniwok
Tetipiwakan

## Manawan

Tetipiwakan icinikatcikatew taci e ici tetipinaniokw e ici apinaniwok. Aci weckatc esko takok tetipiwakan matci kirika otamirowaniwon. Takon kaie micta tetipiwakan kirowe e ici miropinaniwok e roskak kirika kinowow, mitcet awik kita ki aipiw. Matci kitaki nipaniwon tetipiwakanik. Micta mitceno tetipiwakana : micta tetipiwakan , tetipiwakan kitci itatc awacic, tetipiwakan  kaskina wec ka isparik. Matci micktikwon matci piapisk totcikatew e ocotakaniwok.    

## Opitciwan

## Wemotaci

Tipanictawin:E matcectakaniwok
Tewehikan

## Manawan

Irapitcitcakan ka metowakaniwok mekwatc e mokocaniwok kekotc e mantokasonaniwok kirika awik e nikamotc. Tarasak mitowi aski otehi ka pakahanik. Kicterimakaniwiw anahowe nehirowisiskak kaskina wec. Pa pitoc icinakosiw naha ka metowakaniwok. Nama wirata tepirak e metowaketcik ki otci irapatcihewok Atikamekw nehirowisiwok kirika ki mantokewakewok epitc pakoseritakik kekwariw ka sakitatcik e otitikotcik. Ki kicteritam Atikamekw nehirowisiw e takonatc tewehikana kiskeritam meka tapwe e kictapatisiritci ekoni wetci mocak pa peikw iriniw ki ocihatc. Kaskina ote notcimik ki otinam aniheriw ke totowatc e ocihatc kaie ki pakoserimo nikotc e iti matcekowatc nac tekaci e ickwa awiketc. Tekaci newek ecinakok aski ki actew neta e mikwerimatc awesisa mictikwa kaie aniheriw e pakahanik otehiriw acitc miro otatamisowiniw. Nama tca ceckwat tirew awik tewehikana nama kaie ceckwat otamohew. Ekoni e ici tipatisotc anha tewehikan.

Atikamekw metowanikana
Awaci metowan ka ocihakaniwitc napitc e apaicicitc awacic otci kaie matci wir tipirowe kitci metowewaketc, aka kitci cikeritak kaie otcitakotc aiatcitc acitc peikonok mocak kitci mirohomakanik otehi. Mekwatc iskwew, iriniw e menowahawosotc, aka orina kitci koctatcikwamiritci onitcanica kirika kitci wetanik e nipehasotc acitc pemantcic kitci nanokomocitc, nac kitci iti capokocitc awacic. Kinec kanawerimew anihi awacic otewehikana nac e iti kictapeitc. Mocak notcimik ki otinam Atikamekw nehirowisiw e ocihatc tewehikana kirika awesis pakekina e totowatc. 		

## Opitciwan: Wakoc

## Wemotaci: Wakoc

Tipanictawin:E matcectakaniwok
Tipin

vignette|Tipin ka mitcakamik
## Manawan/Wemotaci

Kitikan mitcim ka oweiacik. Mickowisiw aka e kisikatek aric mirokaparin kecpin e kicitek. E kicepowacik mitcinaniwon kirika pakwecikan, sakitakaniwon, kirowe ma ka kiciatisitcik. Pitama kitatitakaniwon nipik peiko tipisko. E kicepowacik, osikatew apito tipahikan wiec. Ciwotakan, tipwepar, cicakomici, naminas, acotcictakaniwon. Tawok kapiriw matci kaie rimotat, ketcopiriw ka actatcik. Pitoc tca ispokono. Pitapiskw kisisikatew kipe kicko matcie kaie kipe tipisko, pekatc kitci kicitek. 

## Opitciwan

Tipanictawin:E matcectakaniwok
Tipotcecic

## Manawan/Wemotaci

**Tipotcecic** e icin katek actew wias kirika wirin acitc mitceic tipwepara.

## Opitciwan

Tipanictawin:E matcectakaniwok
Tipahikinatikw

## Manawan

Tipahikinatikw icinkatew ka tipihikeokanikw masinhikinik matcike askik.

## Opitciwan

## Wemotaci

Tipanictawin:E matcectakaniwok
Tipapatcikan

## Manawan

### Kekwan nihe

Kekocic e tipapatcikatek kekotc awik e tipapasotc tawatcikaniw apitcitaw.
Matci awik e ickwa wepahapetc tipapatew onamesima.
Matci kaie awik ewi tipapasotc ekoweriw tipapatcikaniw ke apitcitatc.
Enko nihe ka apitcitakaniwok minic iriniw ka otapinak e nipinik. Tipapataw rikik e itci kosikonik?

## Opitciwan

## Wemotaci

Tipanictawin:E matcectakaniwok
Toro

## Manawan

### Mia e icinakositc

***Bos taurus***. Enko anaha awesis ka mawotci micikititc ote awokan kitikan askik ka taciketc. Anaha ka nocewitc motceatikw icinikaso. Tariwa ka nitawokiritci oteckoniwaw. Ka nocewitcik wapatisiwok tepirak tcotcocanaporiw kitci otinikaterik mina aniki ka napewitc tepirak wiasiriw neta otinimakewok. Atita aniki napewok matci metowanik otci kanaweritakosiok. Nama wirata micta mitcitawok aric osam orina e micta micikititcik ekoni wetci aska koctatikositcik.

*Taureau* pe otciparin nehe itewin.

### Ote e ici nitawokitc

Ote kirowe ici tacikew kitike irini askik awokan meka anaha.

## Opitciwan

## Wemotaci

Tipanictawin:E matcectakaniwok
Vincent Ottawa

## Manawan

Vincent (pitcahocic) Ottawa, Enko kewir nictam iriniw ka iti matcatc otenamik kitci nta kackihatc ke otamiro okaromitc nac ote nta otamirotc micta tcimaniw ka ici miparinik kitcikamik itekera. Wir tipirowe ki iti matce cenam kaskina awik kitci titak otamirowiniw nac kitci mi tararitci otamiro karoa. Wir kaie nictam ki matcataw nehiromo kitotakaniw ota Manawanik nac eki iti tiperitak pemacic aniheriw kiskinohomakewinik itekera. Micta nipira ki witcihew witciriniwa nac e iti micta miro titamaritci otamirowiniw. Ki iti atawew tiripana ka macinacteparinik otci nac kewir eki iti cenak mitciso kamikociriw. Erotc kewir nikiska ki matcaw e ntowaptatak kotakeriw kakike pimatisiwiniw.

## Opitciwan

## Wemotaci

Tipanictawin:E matcectakaniwok
Wakoc

## Manawan

Enko anaha awesis ka mita nokositc kaskina wec kirika ka micta sakitatc e kiwapitc. Tekaci osawisiw matci kaie ka makatewisitc katca tcipatikosinasotc ote otasnakek. Nanikontin niaraniriwa, nikotwatciriwa onitcanica kecpin e nitawokiritci mekwatc e iti miroskaminik. Matci apikocica mowew kekotc wapoca acitc pirecica. Mictahi kaie kackikihew e nipahatc arikica terak oso e totak mitowi e wepahapetc. Aska kewirawaw micta mitcetiok e pamatisitcik kecpin e micta mitcenik ke ici mitcisotc notcimik kirika ocitawok ke wacitcik. Takoniw kewir otatisokan ote nehirowisiskak itekera.

## Opitciwan

## Wemotaci

Tipanictawin:E matcectakaniwok
Wamin

## Manawan

### Mia e icinakositc

**Wamin** ciwominan ni naha nakwi acinakosiw kirika nakwi aeispokosiwok. Enko na wamin ka mowakiniwitc aicinakosiw mikosiw kirika ocawackan kaie acawaciciw. Wamin naha nicto ka mowakiniwitc ota askik. Naha wamin takoniw kewir ka ocakaitc ekweriw neheriw wiaw.

### Ite e ici nitawokitc

Papitoc aicinakosiw kaie waminak waminatikok otcipariwok. Nete ici kitikaniwon sitarikapi otenaw kirika akamikitcikamik. Waminatikw ctikw icinikaso.

## Opitciwan

## Wemotaci

Tipanictawin:E matcectakaniwok
Wamin ka kinkomakisitc

## Manawan

Micta mirokiciciw e mowakinitc kaie nama micta wisikisiw. Wapanok akam kitcikamik pe otciw naha cowemin. Kinopekisiw kaie micikiticiw nte tapicic matci ocawackosiw ocawiciciw matcike mikosiw. Micta mitcetiok papitoc e aicinakositcik wiec pot nicowaw kice mitato mitana. Patoc eckwa micta mirositc kitaki mowakiniw.

## Opitciwan

## Wemotaci

Tipanictawin:E matcectakaniwok
Wackeciw

## Manawan

Enko anaha awesis ka micta ocpikwackotitc kecpin e ocimatc mahikana kekotc atoske iriniwa. E takwakinik kewir iti kito kirika nantonowew keki wikimitotcik. Nanikotin niciriwa onitcanica matci kaie newiriwa kecpin e nitawokiritci. Tekaci kekat mikocawisiw ote okackamak mina micta wapariw oso. Onawis ko pa pamatisiw kecpin e piponik osam e micta rawohak konik e pimotetc. Itakaniwiw e newonik ockicikw ote kirika oskatik ici acteriw ockicikw ka icinakonik, ekota tca wetci kiskeritciketc kewir e naskakotc awesisa kekotc atoske iriniwa.

## Opitciwan

## Wemotaci

Tipanictawin:E matcectakaniwok
Wactesiw

## Manawan

Mantcoc ka waskorowetc e mekwa tipiskarik e tca pamiretc nte pecotcik sakihikanik kirika nte e ici taritci mictikwa. Micta mitcetiok e mekwa nipinik enko anihi tca ko aska ka nokosiritci ote e itikititc. Kape nipinoa tca nokosiwok e tipiskarik aric peikon aska nokosiw e kicikarik.

## Opitciwan

## Wemotaci

Tipanictawin:E matcectakaniwok
Wamin ka ocawacicitc

## Manawan

Enko anaha cowemin, wamin ka ocawacicitc ka icinikasotc. Tekaci ocawaciniw ocakai aric napitc anowis ocawaciciw tetawitc mia anaha ka mowakaniwitc kirika nawa tapwe mirokoposiw osam nipira e micta wisikisitc. Patoc e iti ickwa takwakinik mirosiw kitci ki mowakaniwitc.

### Ite e ici nitawokitc

Ote itekera ici nitawokiw onaha cowe Inde ka icinikatek napitc cawonok itekera. Anaha mictikaw ka ici nitawokitc coweminicic nama tapwe micta micikitiw.

## Opitciwan

## Wemotaci

Tipanictawin:E matcectakaniwok
Wamin ka mikocawesitc

## Manawan

### Mia e icinakositc

Micta sisiw kaie nipira takoniw onipim. Ocawariw owiaw, wapariw matci ke mikowariw. Micata pikana tariwa atamik. Mitcetiwok kotikhik e icinakositcik kaie e ispokisiwitcik.

### Ite e ici nitawokitc

Nipicke irini askik taci nitawokiw. Ekote e ki ici matce kitikaniwok kaie taci e ki matce mowakiniwitc. Mictikok nitawokiw mitwi mitcet waminak.

## Opitciwan

## Wemotaci

Tipanictawin:E matcectakaniwok
Waminapo

## Manawan

Waminapo ka ki sinakinitc wamin kitci ki takok nehe waminapo. 

Wamin kaki sinakiniwitc kitci ocitakiniok waminapo. Ciokmicin e oswakamicik.

## Opitciwan

## Wemotaci

Tipanictawin:E matcectakaniwok
Wapapikoni

## Manawan

Wapikoni ka wapak kaskina wiec ka nitawokik. Awik ka wec icinakonik ite e ici ocakawitc otcitcik kekotc e itikititc. Tepirak osikatew anihe misiwe wapikoni ekotca e ici akopisonaniok.

## Opitciwan

## Wemotaci

Tipanictawin:E matcectakaniwok
Wamincic ka mirokisitc

vignette|Wamincic ka mirokisitc
vignette

## Manawan

### Mia e icinakositc

Naha Wamincic ka mirokisitc nama micta micikitiw kirika e itakitc tekaci wawiewisiw acitc kaie mikociw kirika ocawaskosiw kirika atamik ocakak ocaweciciw.

### Ite e ici nitawokitc

Mictikok naha itikera ici nitawokiw wamin ka mirokisitc kirika tca e ici mirokitc naha cawemin nete itikera manawokak askik.

## Opitciwan

## Wemotaci

Tipanictawin:E matcectakaniwok
Wap mos

## Manawan
vignette|Wap mos
Enko anahwe ka tatc ote notcimik aric aka tapwe mocak ka nitawokitc nama kaie tapwe kaskina wec ici taw. Tekaci wapisiw irikik e itikitcitc nama tca tapwe orina nokosiw kecpin mekwatc e pas taciketc e makwa piponik. Nama tariwa onitcanica anihi kitci icinakosiritci aric nanikotin tepirak kitci wapamakaniwitc anahwe mitowi mos. Nama kirika kiskeritakosiw kitci wapamakaniwitc anaha mitowi mos. Kirowe mictahi wapisiw e mekwa piponik ketca e nipinik. Tarasak mamiskatcipariw kecpin ani e icinakositc mos.

## Opitciwan

## Wemotaci

Tipanictawin:E matcectakaniwok
Wapistan

## Manawan

Enko anaha awesis kaki micta mirokitakositc weckatc ka mi atawaniok aihanak. Mitowi kekat e ocawocoriawisitc ekoni ecinakositc ote tekaci e itikititc. Nanikotin nictiriwa, niaraniriwa onitcanica kecpin e iti matce miroskaminik. Mictahi kewir kackitaw e ntohotc kaie e iskwatowitc mictikok, cikopik. Mictahi iti mirwatikwew e matce takwakinik nac e iti sikonik.

## Opitciwan

## Wemotaci

Tipanictawin:E matcectakaniwok
Wapoc

vignette|Wapoc

## Manawan / Wemotaci

Enko anaha awesis ka micta kicipatatc kecpin e ocimotc kekotc e pamipatatc notcimik. Tekaci osawisiw e mekwa nipinik aric wapisiw kecpin e iti matce piponik. Mictahi kinowariw otokai kaie aniheriw oskat nte otananik itekera. Nanikotin newiriwa, nicw taciriwa onitcanica kecpin e nipinik. Picicikw nipiciriw mitciw matci kaie mictcikociriw e pa mitcisotc. Mictahi wipatc amasiw mekwatc e pamatisitc notcimik mitcetiriwa meka ka pa kotonitikotc mitowi ohomisiwa, wapictana, wakoca kekotc piciwa.

## Opitciwan

Tipanictawin:E matcectakaniwok
Wapocotci

## Manawan/Wemotaci

Peikw matana ka icinikatek, pecotcik nte Kete Wemotacik ici takon (*montagne du lièvre* wirawaw ki icinikatimok Wemistikocicak). Nihe « otci » ka itaniwok, ekoni e ici ickwatakok e witcikemakak e matanawok.

Ekote ko nta weckatc e nta wapoco akotaniwokopan mekwatc e tacikewokopanen Kete Wemotacik.

## Opitciwan

## E otciparik

Tipanictawin:E matcectakaniwok
Wapi masko

## Manawan

Awesis ka micta micikititc tekaci kaie ka wapisitc. Ote tepirak ici taw kiwetinok taci ka ici micta kisinarik. Nanikotin tepirak nicirwa onitcanica kecpin e onitcanicitc e mekwa piponik tca nitawokiriwa aric nicto pisimwa kanawerimew atamik wacik. Tekaci nama sikatciw misawatc e micta kisinarik kaie nama wec itertam e matikatc nipik e micta tikikaminik. Micta nipira mitciso kecpin e ntohotc krika matci kinec matakaw kitci ki miskak ke mitcik Akikwa micta sakihew e mowatc aska kaie namesa kata mowew. Anotc aci tapwe kewir iti nekatcitaw osam pitoc e iti isparinik  ka ici taciketc kaie wesa orina e mi meckotciparinik askiriw micta kackitaw e kotonitatc akikwa mekwa atamik miskomik e kasotamiritci.

## Opitciwan

## Wemotaci

Tipanictawin:E matcectakaniwok
Wapowan

## Manawan/Wemotaci

Wapowan, enko anihe ka apitcitakiniwok aka kitci ki sikatcikwaminaniwok. Kice miro kicowekan tca kirika. Micta mitceno e icinakoki nehe wapowana. Awesisak kirika takoniw aniheriw. Matci kirika mikon apitcihakaniw e ocitakaniokw wapowan, ka mawotci kicowekak. 

## Opitciwan

Tipanictawin:E matcectakaniwok
Wapitcikan ka nantokiskeritcikatek

vignette|Wapitcikan ka nantoskeritcikatek itewina.
## Manawan

Wapitcikan ka apitak kiskinohamatokamikok e natowi kiskertcikatek itewina. Miro apitan awik ka natowi kiskeritak tan e itactek itewin aka arotc kitci itactakaniwok. 

## Opitciwan

## Wemotaci

Tipanictawin:E matcectakaniwok
Wellie Flamand

## Manawan/Wemotaci

Nicowaso, kakone pisimw, 1919, nete Onikamicik, Amirikananik ki taci nitawkiw. Tcipe ki icinikatakaniwiw. Onikihikwa, Marie-Agathe Dubé, Joseph Flamand ki icinikasoriwa. Ki okimawiw 1968 nac 1972 kirika 1974 nac asko 1976. Nemitana acitc cakitato ki taponesiw ka matce okimawitc. Nictam kaki iti mitatc anihe nictam ka kitciparik e mamowintotcik kaskina e tacitcik nehirowisikw ote e oracwatikik irakonikewiniw Quebec kirika Kanata. Wellie ki wectaw mitcet kekwariw kitci nipara mirowatcitatc ota ka taciketcik manawanik pekon kaie irikik e tacitcik nehirowisikw aniheriw kitci takonik onimskickoteapiriw, kirika meskinariw acitc kaskinomakewiniw ki iti kictaw. Suzanne Petiquay-Flamand ki icinikasoriwa e ki wikimatc iskwewa, ni apitc nikotwaso kakone pisimw, 1939. Nama ki otci tariwa onitcaniciwow aric ki tariwa awaca e ki nitawkihatcik.

## Opitciwan

Tipanictawin:E matcectakaniwok
Wasikore masinactetcitcikan

## Manawan

Ka masinactetcitcikiokaniwok matci kaie ka kiskinohamasowakaniok opimetak ka ici nokok. Miro apitan kecpin wewerita kitci nosinetakaniwok e ici witamakaniwok. 

## Opitciwan

## Wemotaci

Tipanictawin:E matcectakaniwok
Wias

## Manawan/Wemotaci
vignette|Mos wias
Awesisik otinikatew wias. Mos wias kirowe mictahi mirowacin e oracikatek. Enkoweriw ka mitcitcik nehirowisiwok, peci wamewok meka tca awesisa.
Nama tepirak peikocin wias, mictahi mitceno mictahi kaie wikicin e tcipakowakaniok. Emitikocic wias  nit icinikatenan wias mamik ka otinikatek.

## Opitciwan

Tipanictawin:E matcectakaniwok
Wikopi

## Manawan

Mictikw napitc ka osawarik wikwasim kirika nama tapwe kinoskosiw. Matci awik e akositc okotcockwak kekotc iskwew aka tapwe e takonik otcotcocanapom mekwatc e nocanahasotc. Onoskwatikw osikatew ekotca e ici minahakaniwitc ka nocanahasotc. Pisihikatew anihe orakeskw ekotca e ici pakopehikatekkicakimitek ekotca e ici minahakaniwitc awik ka akositc okotcickwak.

## Opitciwan

## Wemotaci

Tipanictawin:E matcectakaniwok
Win (Pokosowin)

## Manawan/Wemotaci

Wirin atamik oskanik ka takok aric win icinikatew. Napitc kekat ocawacin matci kaie miko cawacin kecpin aka e kicitek. Takon win awesisik ka mictina niwok ote mos oskatik ka ici acterik. Tepirak nehirowisiw kiskeritakosiw e mitcik aric atita ka wapisitc kewir mitciw.

## Opitciwan

Tipanictawin:E matcectakaniwok
Wikwamotai

## Manawan
vignette|Wikwamotai, sisipaskotokan e ici actakaniwok
Wikwamitia eki ocitanioki wikwas ote wikwasatikok ka otinikatek. Matci kotak mictikw ka icinakositc apitisiw, mitowi cikopi orakeskw, akimaskw kaie mackoci. Eckwa awikatek, aci neta kata ki ocitakiniwon tesinikana awesis ka nokisitc matcike names. Ote nehirowisiskak mictahi ki kictapitan kaskina wec eki irapatak. Aska ocitawok kitci cowertciketcik matcike mickikiriw keci actatcik. Ki takoniw ke ici actasotcik ka micta micarik wikomitiriw wikisimew, omitcimimew matci kotak kekicicriw keci acterik. Mitowi sisipaskotokan, irinatikwapo, pakotinikan, kaskina sa kotc wiec irapatan anihe wikwamotai.  

Micta kinec konowertcikatew anihe wikwamitai, nama wipatc maratan nama kaie wipatc pikockaw. Kaskina kekocic actakiniwon misowatc e kosikok kekotc e nipiwok, nama wec isparin. Micta mitcet ki apitcitawok nehirosiwok mekwatc e pamatisitcik ote otaskiwak.

## Opitciwan

## Wemotaci

Tipanictawin:E matcectakaniwok
Wipit

## Manawan

Enko anaha wiaw e kice mickwaw e ici actek pitc otonik. Wapow nehi wipita. Enko ka apitcitakiniwok e cacakotcikatek mitcim. 

## Opitciwan

## Wemotaci

Tipanictawin:E matcectakaniwok
Wirsis

## Manawan

Enko ka nitawikik okitc octikwané Kecpin e maniperik peikw wirsis, kotak pe netawikin. Weic 100 000 nac 150 000 tatino peikw octikwan.

## Opitciwan

## Wemotaci

Tipanictawin:E matcectakaniwok
Wirtip

vignette|Wirtip

## Manawan

Enko anihe wiaw wirtip ka icinikatek ote ici actew atamik octikwanik. Wiaw ka micta kictapatak misiwe e icinakositc awik e matisitc. Enko anihe ka micta kictapatak ekota meka e otciparitc kekocic ka iti matce aiatcinaniwok kekotc e matce pamitoneritcikatek. Ekota tekaci e pitakeparik kekwan ka kictapatak e ko pamitoneritaman kirika kitci petaman kirika kitci motein ekota nta wetciparik anihe kaskina awik ka matisitci tatam aniheriw iriniw peikon kaie awesis. Wir tipirowe pe otcipirin nehe itewin.

## Opitciwan

## Wemotaci

Tipanictawin:E matcectakaniwok
Wipack’mictcikoc

## Manawan

Notcimik e ici matanarik ka ici notawokitc ka tca wipasitc tetawitc omictikomik.

## Opitciwan

## Wemotaci

Tipanictawin:E matcectakaniwok
Wikwas Tciman

## Manawan

Pa peikw ka apatak Wikwas tcimanik ki orinikatewa e aicinikatek, enko tca ke wawitcikatek.
Nictam aniki mia mictikok ka apatisitcik misiwe wikwas tciman e actorinaniwok.
Wikwas nictam apatan, ote tca wikwasatikok otcinikatew nama aric ka pakacik kata ki apatan.
Tekaci peikw misiwe e mitcaskositc wikwasatikw totowakaniwiw, arimatc tca kowihakaniwiw kitci mirokatek e maninikatek anihe wikwas.
Taw kirika cikopi ka apatisitc kitci ki actek neta wikwas tcimanik, ekota meka ke otci sokinakok aka kitci wipatc pikockak.
taw kirika ka apatisitc kitci ki mamowinikatek anihe wikwas nac tapwe tcimanik kitci icinakok enko tca anaha cikopi otapi ka icinikasotc.
Taw kirika ka apatisitc kitci ki aka osiskak anihe wikwas tciman kecpin aci nipik, sakihikanik e mickawakaniwok.
Enko tca anaha papaskiw matci oskisk pikiw icinikaso.

## Opitciwan

## Wemotaci

Tipanictawin:E matcectakaniwok
Wisikipok

## Manawan

Ote e ici takok cipicic otinikatew anihe mackikiatikw. Awik e osami otakikomitc nama aric minikwaniwon, tepirak micta nipira mawotcitakaniwon ekotca e ici micta osikatek nac kitci micta packireatciotek ekotca e ici aspatatak aniheriw ka packireakimiterik. Wipatc acte otakikomiw awik anihe e totak, tepirak kaie peikwaw, nicowaw totcikatew.

## Opitciwan

## Wemotaci

Tipanictawin:E matcectakaniwok
Wisakipok

## Manawan

Ote ici takon rareak kekotc nte notcimik ici nitawokino. E ici mackikiok, awik mekwatc e micta akositc octikwanik kekotc awik ka kiockwectikwanetc. Tepirak osikatew nte nipik ekotca e ici itiskwerinaniok nete mekwatc e packireakamitek kirika akoninanion nama kaie minikwaniwon anihe mackikiatikw. Matci newaw kata ki apatan peikonok mackikiapo.

## Opitciwan

## Wemotaci

Tipanictawin:E matcectakaniwok
Wisikatikw

## Manawan

Notcimik ka nitawokik ite e ici micimok otapan meskano kekotc onikamik ekota e ici nitawokik anihe mackikiatikw. Awik e makomikotc ockacia aka tca nac e mirwatisitc, aspinkotc e miriwonik amisisit. Tepirak kakickipotatakaniwok anihe mactcikoca kirika arimatc maninikatew anihi wikwasa ekotca e ici pemacic osikatek nac e iti micta osawakamik kekotc mi mikwakamin. Pemacic tca akotitaw neta osit nac mina epwamici nipatc kata akotitaw.

## Opitciwan

## Wemotaci

Tipanictawin:E matcectakaniwok
Witcihici:Ajouter une traduction au Wiktionnaire

Ce tutoriel montre comment ajouter un mot Atikamekw dans le Wiktionnaire en français (dictionnaire collaboratif de Wikimédia).


Wiktionnaire ajout traduction01.jpg|**1.** Rendez vous à la page d'accueil du Wiktionnaire en français.
Wiktionnaire ajout traduction02.jpg|**2.** Connectez-vous en cliquant sur le lien "Se connecter" en haut à droite de la page.  Si vous n'avez pas de compte utilisateur, cliquez sur le lien "Créer un compte", mais ce n'est pas obligatoire.

Wiktionnaire ajout traduction03.jpg|**3.** Entrez votre nom d'utilisateur et votre mot de passe.
Wiktionnaire ajout traduction04.jpg|**4.** Dans la boite de recherche située en haut à droite, tapez le mot que vous voulez traduire en langue Atikamekw.

Wiktionnaire ajout traduction05.jpg|**5.** Vous êtes maintenant sur le mot que vous voulez traduire en langue Atikamekw (le mot pour l'exemple est vendredi).
Wiktionnaire ajout traduction06.jpg|**6.** Dans le milieu de la page, il y a une section ''Traductions''. Vérifiez si le mot en Atikamekw n'est pas déjà traduit.

Wiktionnaire ajout traduction07.jpg|**7.** Écrivez la langue : atikamekw. 
Wiktionnaire ajout traduction08.jpg|**8.** Écrivez le mot en langue Atikamekw, sans majuscule, sauf si c'est obligatoire. Exemple en anglais les jours de la semaine prennent toujours une majuscule (Friday) contrairement en français les jours de la semaine ne prennent jamais de majuscule (vendredi). Puis cliquez sur le bouton « Ajouter ».

Wiktionnaire ajout traduction09.jpg|**9.** Une fenêtre apparaît, cliquez sur le bouton « Enregistrer les modifications ».

Wiktionnaire ajout traduction10.jpg|**10.** La confirmation que le mot en Atikamekw est bien enregistré.
Wiktionnaire ajout traduction11.jpg|**11.** Vous le voyez directement dans la liste des traduction. Si vous voulez aller plus loin, vous pouvez cliquer sur le lien rouge et créer la page pour ce mot en Atikamekw.


Tipanictawin:Aide
Witcihici:Nanaskomo

Ohwe masinahikan otci ka ocki pe masinahotisotcik ota Wikipetcia.

Anihe Wikipedia, tawok ka witcihiwetcik tapickotc kitci ki otamironaniwok. Kecpin awik e nanaskomakaniwitcik, erowek mirerimowokw kirika nictam ka positcik ota, tariwa ke ki witcihikotc ka kackitawakeritci ohweriw. Kecpin wewerita wi nta kiskeritamonen ekoci kokwetcikemo. Matci kirika ki ka nta makonen kekwan ke ki ici witcihikoin kirika ka ici arimowaniwok. 

Awik e witamowakaniwitc kitci miro pe takocik. tecikotc wapitam ke ki ici witcihakaniwitc ka ici waskapinaniwok kecpin e positc Wikipetcia. 

Kecpin awik  e wi nanaskomatc e pe witcitatc, ekoci makona ohwe ka itactek, kitci tca nta actawotc ka ici masinasotc kitci ki wapitak tecikotc kecpin e positc ota:


```
~~~~
```
Witcihici:Créer un article

File:Définir un projet test o01.jpg|**1.** Rendez vous sur la .
File:Définir un projet test 02.jpg|**2.** Connectez-vous en cliquant sur le lien "Se connecter (Log in)" en haut à droite de la page.  Si vous n'avez pas de compte utilisateur, cliquez sur le lien "Créer un compte (Create account)". Il n'est pas obligatoire d'avoir un compte pour éditer Wikipetia.

File:Définir un projet test 03.jpg|**3.** Entrez votre nom d'utilisateur et votre mot de passe.
File:Créer un article 04.jpg|**4.** Cliquez le mot **Accueil** dans le menu spécial Atikamekw (ou cliquez ici). Le mot Accueil plus haut est l'accueil de l'incubateur. Si vous ne voyez pas le menu spécial Atikamekw, suivez ces instructions pour le faire apparaître.

File:Créer un article 05.jpg|**5.** Vous êtes maintenant sur la page d'accueil de Wikipetia.
File:Créer un article 06.jpg|**6.** Tapez après `Wp/atj/`, le nom de l'article que vous voulez créer, puis cliquez sur le bouton bleu. Exemple `[[Pisimw]]`

File:Créer un article 07.jpg|**7.** Vous êtes en mode "Création" de votre article.
File:Créer un article 08.jpg|**8.** Si vous écrivez votre article en langue Atikamekw de Manawan, tapez votre texte sous "Manawan". Pareil pour "Opitciwan" et "Wemotaci".

File:Créer un article 09.jpg|**9.** Lorsque vous avez terminé, cliquez sur **Enregistrer** et votre article est créé. Vous 
File:Créer un article 10.jpg|**10.** Votre article est immédiatement publié.


Tipanictawin:Aide
Fondation Mirokiwin

## Manawan/Wemotaci

Fondation Manawan Mirokiwin witcihiwew Manawan otenak. 
E aitotisketcik. 
Witcitawok ka ici notepariritci ka ocki pimatisiritci itekera. Kiskeritamok kekwariw ka ici notepariritci awaca. Mawotcihitowok, nikickotatowok e nta kiskeritakik kekwan kirowe ka apatak otamirowinik. Acitc nanakatcitawok irikik e acterik coriariw, kanawapatamokw irikik kaki pakitinikaniwonik kecpin 100% kitci ki matcatatcik kekwariw. 
Anohwe nosinehikatew tan e ici orapitcikatek ke ki ici miroparik e matcetakaniwok kekocic: 
Otcitakotc kitci natowi witcihiwemakak.

a) ka kackihotc awacic e mekwa kiskinohamasotc; 

b) Kitci cikimiwemakak wewerita kitci natowi witcihitisotc awacic; 

c) Otcitakotc kitci aniskotape kiskeritak weckatc kaki itatcihitisoritci Atikamekw nehirowisiwa ota Manawanik. 

Anihe coria ka pakitinikatek ekota tekaci misiwe e icamakak. Aspinikotc tca kanawapatcikatew kaie nanakatcitakaniwon aka arotc kitci isparik. 

« La fondation Manawan Mirokiwin » otamirowok otci awaca kaie masinaso ote Kepek (Québec), ni apitc sikon 2015 kaie petakaniwon kitci kitcisinasotc ote Kanata ka mitatc coriariw (Revenu Canada) matci kitci ocitatc pakitinike masinahikaniw kotc awik ka pakitiniketc. 
Enkon niki ka nikanipitcik:
*Annette Dubé-Vollant
*Debby Flamand
*Thérèse Niquay
*René Ottawa

Osam onawis e pitikeparik coria nohwe otci napitc kirowe kata kanawapatamokw nohwe ka kictapatak (mitcimik, tacikewinik, ntokowinik, kiskinohamakewinik, metowewinik) kirowe witcitaw aniheriw:	
# Kackitamaso kiskinohamasowinik
# Wewerita ka mikatisotc awik
# Ka kiskinowerimotc awik otirisowinik.

Ekota wetci kirowe wetisitc awik kecpin e wi nanto mirokatisotc acitc kitci mantokasotc nac kitci iti micta kicteritak aniheriw kotc ka nikickak kaie e nikickowatc kotakihi. Cakotc ekoni e itemakak anihe itewin MIROKIWIN awik ka mirokitc kirika wewerita ka miro pimatisitc. Nanake kata iti masinatewa anihi ke mitakaniwok otamirowina.

Taci e ici masinatek kinokepatcikinik: 
http://www.mirokiwin.org/fr

## Opitciwan

Tipanictawin:E matcectakaniwok
Wow

## Manawan/Wemotaci

Enko ka pinawetc noce pakahakwan. Mitcinaniwon e kicepawok matci ke apitcitakiniwok e tcipakwaniwok. Nama tepirak pakahakwan ka pinawetcik kotikihik tawok piresiwok kaie kakatarakokw acitc kinepokok.

## Opitciwan

Tipanictawin:E matcectakaniwok
Saniwitc

## Manawan

Tcipaw ka pitowi cicohwakaniwitc matci kaie saniwitc icinikatakiniwiw. Kaskina matci kekocic ki actakiniwon: tcipa, wias. Matci kaskina owec icinakosiw anahwe tcipa ka saniwitc kaniwok. Tepirak ka tokonaw e mowotc matci kaie kaki pa matceworow kitci nospowin. Matci kaie saniwitc kaniwon mos wias ka akwaptek. Akwapte wias ka itoniok. Mictahi kaie wikatciciw matci awik kaki tcipaketc ici mowakniwiw.

Emitcikocic mictiwke iriniw wirctam ka ki wapaptaratc Nehirowisiwa neheriw mitcimiriw.

Tipanictawin:E matcectakaniwok
Wapictan

vignette|Wapictan
Enko anaha awesis kaki micta mirokitakositc weckatc eki atawaniwok nac kekat eki iti tcakohakaniwitc. Mitowi kekat e miko ocawisitc icinakosiw ote otasnakek acitc ote tekaci e itikititc kaie napitc makatewariw oso. Patoc e iti sikonik iti nitawokiriwa onitcanica wec tca nicto niaran taciriwa. Mictahi kackitaw e iskwatowitc mictikok kaie micta kackitaw e atosketc kecpin e wi nrohotc. Aspinikotc pamatikew e nantonak ite kirowe e ici mitcenik ke mitcik mitowi wapoca apikocica acitc pirecica.

Tipanictawin:E matcectakaniwok
Wamin ka kawisitc

## Manawan

### Mia e icinakositc

Enku aneka cowemin wamin ka wisikisitc ka icinikosot. Napitc micta onitceniw opiwi. Ote ka ici ocakaitc. At-wik tca osawakosiw icinakositc, Patoc iti acte takwakinik mirosiw kitci mowakaniwitc.

Mia e icinikasotc Actinidia chinesis. Ote napitc ici kasekeritatcosiow nipicke irini askik. E piponok korowe mirokiw.

## Opitciwan

## Wemotaci

Tipanictawin:E matcectakaniwok
Wamin ka osawocaketc

vignette

## Manawan

### Mia e icinakositc

Wamin ka ciwositc ka osawarik ocakai, motci pacakipitakaniwiw awik ka wi mowatc. Wawiesiw kaie kispakicikew.

### Ite e ici nitawokitc

Naha ka ici nitawokitc nete itikera Nipicke iriniaskik.

## Opitciwan

## Wemotaci

Tipanictawin:E matcectakaniwok
Wikipetcia

vignette|Logo Wikipetcia Atikamekw Nehiromowin

Ekote e itactakiniwok owe witamakesinahikan **Wikipetcia** e atikamekw nehirowictakiniwok. Matakan pamikicikwepitcikanik ka actek arimatc tca kinokepitcikan apitisiw kitci ki kinawapapitcikatek.  Kaskina awik kitaki actaw neta itewiniw arimatc aric wewerita kitci nosenetatc orakonike masinhikaniriw Wikipedia ka otcipirik.  Takon ota ke ki ici  kitci natowi kaskeritamekw e totcikatek.

Tipanictawin:E matcectakaniwok
Otitikowin/Titre

WikipetciaKwei kwei! 

**[//atj.m.wikipedia.org/wiki/ Version pour appareil mobile]**


* **[[w:fr:Aide:Sommaire|Witcihici]]
* **Nehirowicta Wiki**
* **
* **[https://www.facebook.com/groups/Wikipetcia/ Groupe Facebook]**
* **[[w:fr:Wikipédia:Le Bistro|Le Bistro Wikipédia]]** (fr)
* **[[:Tipanictawin:Kitci nahictakaniwokw|Ke nanakatcitakaniwoki]]**
* **[https://kiwiirc.com/client/irc.freenode.net/#wikipedia-fr Discussions IRC chat]** (fr)
Kokokac

**Kokokac** ki icinikatcikatew osam nehe sipi e itakamak.  Mitowi nicw e kinkwanapickacik neta mia ka ici mitciwok nehe Tapiskwan sipi. Enko owe kotak nirctam atikamekw oteno ka ki orocwaniwok kitci takok ni apitc 1852 ka tato piponikak acitc Wemotaci. Nama anotc neta tacikaniwon, tepirak nokon e ki otenawok neta weckatc.  Ki matciatikewok neta ka tacikewaspan ote Manawanik, Wemotacik kaie Opitciwonok ki ici nipowiok.  Wemotacik ki acotcitakiniwon nehe oteno e irikwaskamikak mia e kanawapatcikatek nete okititin itekera ici mitin.

**Coocoocache** ki itactew weckatc e masinahikatek, ekoni e ki icinikatek weckatc atikamekw oteno Tapiskwan sipik e ki tekci iskipotek ka ocihakaniwitc kipahikan *Rapide-Blanc* ka icinikasotc. Kitci atoweriniw (Hudson Bay company) ki tacikew neta, taci ko e icawakoponen atikamekokw. Kecpin ko e mahawakoponen Tapiskwan sipik ekota ko e ici piskehimowakoponen Coocoocache e ici matcehotcik aka osam kitci micta mitcaharik osam e kicitciwonik aniheriw sipiriw. Kapatawakopon ko nac nete sipik Vermillon ka icinikatek Capetciwotakanik ka ici takocacikowik. 
Takon atisokan weckatc e ki taci wi mikasowakoponen natawewok, atikamekwa e wi natoparictowatcik. Erowek ki petakewakopon aric meka ki naskowewakopon atikamekw iriniwok. Ka ici icpatinarik ki taci nanakatisiwakopon kitci paciworakaniwotcik.  

vignette|Aski masinhikan Kokokac

Tipanictawin:E matcectakaniwok
Céline Quitich

## Opimatisiwin
**Céline Quitich**, ka mitato acitc cakitoto konakisiritci otehimin pisimw, 1961 ka nitawkitc, Actco (Antoine Quitich) kirika Matinen (Madeleine Flamand) onikihikwa. Mitato acitc nicto ki taciwokw. Michel Dubé icinikasoriwa ka ki wikimatc ni apitc 1977. Oliva flamand kirika Vincent Ottawa ki takonikowakopon. Niaran taciriwa onitcaniciwow. Mitato acitc nicw taciriwa osima, acitc nicw e ki onihatcik ka pe nitawkiritci. 
### Otamirowin
Aci wacamec nicto mitato pipona kiskinohamakewinik ici otamiro. Nictam ki kiskinohamakeskweiw nac ki mi tiperitaciw kiskinohamakewinik. 
### Ka ki itapitc okimaciwinik
Mitceto pipona aci apiw okimaciwinik, nicwa new pipona irikik kirika nicwa nico pipona. Peikwa ki kotcitaw okimawinik kitci ici apitc, nama aric ki otci pitikew ni apitc. Memacic ki ponitaw okimaciwiniw, tec ka mi okimakanionik aci minawatc pitikew okimaciwinik. Enkoweriw mamitcitc ka itapitc, aci ni ka mamitonerimawok nitcicanak itew kirika kitci arowepitc ni irik titopipona e ki otamirotc.

Kiapatc ki pitikew ohwe ka okimakaniwok 13 ototokon pisimw 2018. Epitc sakitatc e wawitcihietc otenamik kaie kiskinohamakewiniw e kinowapitak.
Otitikowin/Wi masinihikewnen ota

* Atikamekw Kice Okimaw
* Tipahiskan
* Nehirowisi pimatisiwin
* Marie-Claire Mattawa 
* Jacqueline Flamand Ottawa 
* Annie Cijaw (Nanikew)




Pour créer un nouvel article : 

 placeholder = Écrire le titre d'un nouvel article
 type        = create
 width       = 40
 bgcolor     = #ffffff
 buttonlabel = Créer la page
 break       = no
 preload     = Tapapitcikesinihikan:Paskickwemakan
 editintro   = Tapapitcikesinihikan:Instructions
Manawan sakihikan

Nicwaw iti sakihikakamaw nohwe Manawani sipi epwamoci matawak pecotik nte Wemotacik. Nohwe peikw sakihikan, Manawan sakihikan icinikatcikatew. Manawan ka itaniwok ici nisitotakon: "Taci ka ici mockinikatek kiackw waw".

Ekote ko nta e ici mickawaspan weckatc nehirowisiwok e itohowaspan ko Wemotacik kekotc Metapeckekak/Manawanik kekotc ekote e ici matahowakopanen e kospitcik otaskiwak. Ki nita mickananiwon nihe sakihikan epwamoci pamicimotakaniwoki meskanawa.

Atimw sipi iti matawaw nta sakihikanik, ekoni wetci icinikatcikatek Atimw matawak nte e iti wacakamak nihe sakihikan.

*Akosiwokamikok*

Pecotcik nta Atimw matawak, nametawok nta weckatc nehirowisiwok. Akosiwokamikok icinikatcikatew nihe matakan. Weckatc nipara ki pitcipopanak nta nehirowisiwok e ki mowatcik namesa aka e mirosiritci, ekoni wetci icinikatcikatek Akosiwokamikok.

### Kipahikan ''Dam B''

1953 ka wecihakaniwitc naha kipahikan *Dam B* (anotc Barrage de la Manouane-B icinikatakiniwiw). Epwamoci naha kipahikan, kotak ki wecihakiniwipan wec 1912.

Nipara ki niciwonatcitakaniwon nehe sakihikan ka ocihakaniwitc naha kipahikan. Nipara ki riskipotakaniwono aski, ki pakwehapotew rareiak ntoho aski, atoske aski ka icinikatcikateki. Aski e niciwonatcitakaniwoki tekaci kirika ki iti aco niciwonatcitakaniwon nehirowisi pimatisiwinik.
Otitikowin/Tipatcimoctakewina

* Atisokan / Histoire, site internet qu'Antony Dubé a développé pour ceux et celles qui sont passionnés de récits du passé et qui ont bercé beaucoup d'enfants avant la venue de la télévision et de l'internet. 
* Thérèse Ottawa, administratrice de Wikimédia Canada et référente du WikiClub Metapeckaka, et Nastasia Herold, linguiste de l’Université de Leipzig, ont donné une présentation en anglais le 27 octobre 2021 à l’Université de Victoria intitulée “Ethics and Responsibilities of Open Access and its Realization in the Atikamekw First Nation’s Wikipedia” (Éthiques et responsabilité de l’accès libre et sa réalisation dans la Wikipédia de la Première Nation Atikamekw).
* La Presse: La langue du territoire sur Internet. Article paru dans La Presse le 21 juin 2021
* Présence autochtone: Clavardage ouvert à tous vents, Terres en vues sur l’autoroute des cultures autochtones. Avec Thérèse Ottawa et Benoit Rochon. 07 avril 2021
* Gouvernement du Canada: Les efforts de revitalisation de langues autochtones au Canada août 2020
* Alliance of Digital Humanities Organizations : Présentation de Nastasia Herold et Thérèse Ottawa 20 juillet 2020
* Open Scholarship Awards : Wikipetcia Atikamekw Nehiromowin a gagné le "Emerging Open Scholarship Award (2020), un prix scientifique du "Canadian Social Knowledge Institute.
* L'Actualité :Court paragraphe dans le journal de l'Actualité concernant le projet atikamekw L'Actualité, janvier 2020.
* CBC indigenous : A way to keep our language alive': How the Atikamekw Nation uses Wikipedia to promote its language 10 décembre 2019
* RTL-TVI : Wikipedia tient sa convention francophone à Bruxelles, Radio Télévision Luxembourg - Télévision Indépendante, 7 septembre 2019.
* Nastasia Herold:  10th European Summer University in Digital Humanities Leipzig en Allemagne le 26 juillet 2019
*Québec Science Bouillon de culture avril-mai 2018 p8-9
*Radio-Canada, Wikipédia engagée dans la pérennité des cultures autochtones, Radio-Canada, 11 août 2017
* Angelica Montgomery, Web-savvy Atikamekw communities bring mother tongue to life online, CBC/Radio-Canada, 29 mai 2017.
* CBC radio, New Wikipedia in Atikameks language : German linguist Nastasia Herold started the project in 2013, 23 mai 2017.
* Global Voices, A Wikipedia Made for—and by—the Atikamekw First Nation in Canada, 23 mai 2017.
* Radio-Canada, La nation atikamekw de la Mauricie développe sa propre encyclopédie Wikipédia, 17 mai 2017.
* Radio-Canada, Une encyclopédie en ligne rédigée en atikamekw, 17 mai  2017.
* Wikimedia Foundation, Comment dit-on page d’accueil? Incorporer le savoir autochtone dans Wikipedia, 15 mai 2017.
* Radio-Canada, Ces Québécois qui enrichissent l'encyclopédie en ligne Wikipédia, 1er mai 2017.
* Wikimédia Canada,  Les Atikamekw et Wikipédia : un partenariat pour la transmission de la langue, 1er avril 2017.
* Alain Gravel, Radio-Canada, Le défi de faire exister l'atikamekw à l'ère du web, 30 mai 2016.
Joseba Sarrionandia

**Sosep Sarrionandia Uribelarrea**, *Sarri* ka icinikatakiniwitc, ni apitc ka nitawikitc 13 kawasikatotc pisimw 1958 ka tatokonakisitc ote Iurreta. Masinahike iriniw tapwatcikaniw ka ocitatc kaie kaskinimake iriniw Basque.  Mitceniw ka ki masinahak wapitcikaniriw. 1985 ka tatopiponikak ki ocimo kipohotokamikok Martutene (Saint-Sébastien) ka ici actek.  Nehi ki witcihiko Mikel Antza ka ocimotc. Minawatc ki koski masinahikew nac 2016 ka tatopiponikarik. Nama kaskeritakonipan taci e taciketc anotc aric aci kaskeritakoniw La Havane taciketike. Esko ka ki pe matceatiketc koteriw ki masinaham tapwatcikaniw.
Tecipitakan

vignette|Tecipitakan
Enko nehe mocak ka ki apitak ka pimatisinaniwok askik e actakiniwok neta irapitcitcitcakan kaie mitcim. Anotc aci nehe itewin apitan nehe arimotcikatek masinahikana kinokepitcikanik ka apitak pamicikopikepitcikanik otci mitowi matakan.
Ka ocpictek mikiwama

vignette|Mikiwama ka ocpicteki mamik.
Enko nehe otenak mitowi ka takoki taci e ici otamironaniwok matci kaie e ci tacikaniwok mitowi mikiwam. Mamik otenak nehe mitceno.
Aiamihewina

vignette|Kecpin e aiamihaniwok, enko ka takonakaniwitc aiamihemin
Mitceno aiamihewina kecpin e pakoseritcikaniwok icpimik ka aitatc. Awik ka tapwerimatc kice manitowa, tataw e nikickak arimisiwiniw, mirerimowiniw nanaskomew teperitcikeritci kitci ki miro iterimotc wiak. Anihi tca aiamihewina ka mita itoniwokw.

Aiamihewina:
* Aceriw
* Cecoc
* Ickwa matcaiane
* Itew Cecoc
* Kice manito
* Kitcitwa Marie
* Mikwetc Kice Manito
* Ni kice manitom
* Nit acerim
* Notawinan
* Aiamihan Jordan Moar
* Aiamihaw Aidan
* Aiamihaw Aidan Moar
* Aiamihaw John-Ivan Dube
* Aiamihaw Jordan Moar
* Aiamihaw Kimberly
* Aiamihaw Marie Anne
* Aiamihaw Nadya
* Aiamihaw Sakik
* Aiamihaw Samuel
* Aiamihaw Shawina
* Aiamihaw anelie
* Aiamihaw chad
* Aiamihaw corad
* Aiamihewin Aidan Moar
Waskaskwehikan

Icpimik ka actek kitci tikahiactek aski mekwatc e kiciramitek kaie enko nehe ka matcikockamikok nehe ka reriwakaniwok ota askik. Micta kice kictapitan nehe kitci ki takok takamekw.
Marcel Dubé

Tcatcer kaki icinikatakaniwitc, Ka Pitowikamak ki taci nitawkiw, n’timik nete Manitonikok, ekoni apitc, Ka wasokototc pisimw 26, ka tato piponkak 1931, Patcisikwa, Jean-Baptiste Dubé, kaie Tcitcatci, Suzanne Pineshish Ottawa, ki  icinikasoriwa onikihikowawa.
Mocak notcimik kipa tacikahakaniwiwok, omisa acitc ocima.
Mitato acitc nicwaso ki taciwok, octesa acitc ocima : Élisabeth, Martha, Marie-Estelle, (Tcatcer), Christine, Michel, Marguerite, Lucie, Catherine, Annie Dubé-Flamand,  Dominique, Thérèse, Cécile, Léo, Marc, Jeannine. Nicw  nama ki otci matceatisiriwa.
Micta awaciwipan Tcatcer ka matce kiskinohomasotc atoskewiniw acitc otamirowiniw, Kinec ki tacikew akosikamikokw, Makamik acitc Opictikweiak, opanik kaie wir e ki  akositc. 
Mikomini pisimw 1950, ka wikimatc Terimawa, Mowis acitc Risapet otanisiwawa.
Mitato acitc nicto (13) ki miriko awaca : cakitato (9) ickweca, peikw Barbara kaki icinikasoritci, new (4) ockinikicica.
Mitcetiriwa osimiwawa acitc otakweto osimiwawa. 

## Kaki pe aititosketc ota Manawanik
Tackipotcikanik ki otamiro, Tcoperik ki otamiro, Ka pamohorew pactonewa, Ki atoskew mocak  kitci ki acamatc otiskwema, onitcanica, onikihikwa, kirika tca mocak e ki acaketc kekwariw ka nipataspan. Nac aka aci e ki icaspan notcimik, kitci n’ta atosketc, ki takoniw kotakeriw ke itotisketc : Ki wikwamotekew, tapickotc omocoma kaie okoma, Pakekinowa ki ocihew, Tikinakaniw ki iti ocitaw, osima otci, Tcimanicicir nac e ki iti ocitatc.

## Kaki pe ici wisiparitc
Peikwaw ki maticowakaniwiw oskonik Tcatcer, ki maninakaniwiriwa asinia omisitak. Ki  wi kanawerimew anihi otasinima, nac  osima e ki  miskawaritci. Cicipackotcoc  e  itekeritci, ki  mamakomeriwa e kotcipowaritci. Mitcet awiriwa ki kiskinohomawew e atoskaniwonik kekotc mitcimiriw e ocitakaniwonik, tapickotc irinatikwaporiw, sisipaskotoriw, Kaketin ki manitokaso, kitci pakitinak ka nekatcihikospan kaie wir : ickote aporiw  kirika  tcictemowa. Epitc ki mackowisitc, ki kackitaw e pakitinak aniheriw, Ki miro kiskinohomowew awaca acitc osima, ki micta cowerimew kaskina. Nama wiskat  tepirak peikw ki otci cowerimew awaca. Mocak ki witamowew onitcanica kitci miro kanawerimaritci kaskina onitcaniciriw, wir tipirowe osima.
Waskok ka otcickamikak

Enko nehe ka actek waskok kitci ki miroparik nehe pamicikopikepitcikan kaie kaskina neta ka apitak kinokepitcikanik itekera mitowi nehe aripoc takapikenikan. Icipimik actew nehe askik e ici itactimactek e masinapiskahak askiriw e ocihatc aski masinhikana.
Kiskinoweritcikan

Enko nehe ka apitak kekwan e mockinikatek kiskeritamowina matci ke masinacteparitcikanik kitci ki nokok kewkan ka arimotcikatek.
Aski tipahapwan

alt=GPS|vignette|Aski tipahapwan
Enko ka micta kictapitak nehe aski masinahikana ka wapatariwetc taci e ici pa tacikaniwonik. Kinokepitcikan apitisiw kaie pamicikopikepitcikan kitci miroparik nehe irapitcitcikan otapanik ko ka actek. Enko ka kictapitisitc kecpin e wi nta kaskeritcikatek tante e icaniwok kecpin aka e kaskeritcikatek ite ke ici matceparinaniwok.
Kitcitwa Marie

vignette|Kitcitwa Marie
Kitcitwa Marie, nitcotconan, korotamacinan kitci miro moteiak nit aski meskanaminan.Aka kitci wi paskeiak tan ka ici kiskinohamowimitc kikosis Cecoc. Omeskanam kitci wi nosinetaiak mocak. Pe kakisomicinan kecpin e kackeritamak. Miricinan ki caweritcikewin, kaie ninan kitci caweritcikeiak. Kekorakeki
Itew Cecoc

Cecoc itew: Aka sekisi.
Awik e sakihiwetc, matci mameckotcipariwiw.
Kice Manito e sakihiwetc nama wiskat ponipariniw.
Ki sakihikw, mocak kaie kika sakihikw.

Mocak pamitonerita oowe.
Ki ka mirerimon.
Pamicikopitcike masinahikan

Masinahikan kinokepitcikanik ka ocitakiniwok kitci icitacimatasonaniwok pamicikopikepitcikanik itekera.
Pamicikopikepitcikan

vignette|Pamicikopikepitcikan askiEnko nehe kaki ocitakiniwok kitci ki aihimitonaniwok kaskina wec e pa tacikaniwok e irikwaskimakak aski. Micta takapikenakan mitowi e ici nakok kaie waskok ka otcickamikok apitan kitci miroparik nehe ocki irapitcitcakan.
Kinokepitcikan

vignette|Kinokepitcikan
Enko nehe ocki irapitcitcakan ka apitak kaskina wec e ici otamironaniwok otenak. Mitowi e pamicikaniwok ekoni wetci e ki icinikatcikatek nehe irapitcitcakan. Arimatc asini apitisiw kitci ocihakiniwitc kitci miroparitc onimiski ickoteapi a itapikecimakiniwitc kitci waskoretc e metwakaniwok kekotc e otamirowakaniwok.
Tcatcikasinahikan

vignette|Ka apitaki e tcatcikasinahikaniwok
Enko ka apitak e masinahimatisonaniwok pamicikopikepitcikanik naha e apitisitc kinokepitcikan. Mitowi takapinekan e totcikatek matci ke ka masinactepatcikeparik apitan e aihimitasonaniwok.
Kice Manito

Notawinan, Kice Manito
Anotc e pe onickaian ki makowerimitin.
Kir otci ni ka motetan oowe ke mi kicikak.
Ni ka witen epitc sakihiak e wapataman kaskina ka ici kackitain, ninan otci. Mirowacin kaskina ka ki ocitain, mireritakon e petowakaniwitcik
pirecicak e kitotcik.
 Mirowacin wapikonia e kinowapatcikatek kaie miromakon.
Kotc wec e itapian, kir ki ka wapamitin.
Awik e nakeckowok, kir ki ka wapamitin.
Kir meka e icinakosiin ki icihawok kaskina iriniwok.
Mikwetc Kice Manito.
Cecoc

vignette|Cecoc
Cecoc, ki ki nekatciitin osam eki pactatian.
Ki pe ican ota askik kitci pe nta witamoiak miro meskano ke nosinetaiak.
Ki ki nipon ninan otci, e kasihamoiak ni pactatowinan epitc ki sakiiak.
Mikwetc kit itinan.
Ki tepwataw kitatano apitc wa nipoin, kaie ninan ni tepwatanan kitci mirimitc mackosiwiniw kecpin e arimisiak, e arimiparik ota ka ici tacikeiak.
Kekorakeki
Kiciramotew

Enko nehe ka itwaniwok e kiciramotek icpimik kaie ota askik. Pa pitoc e aisparik ota askik e micta onactasonaniwok aka e minatc takiniwok askik kaie nipi. Kaskina wec ici nokon nehe e aisparik e irikwaskimakak aski. Mictahi tca tcakipariwok awesisak kaie nte akosiwok iriniwok neheriw e iciepanik.
Nit acerim

vignette|Aceriwok
Nit acerim
Kir tato kickwa ki pa witcein,
Wapitarici miro meskano, aka kitci paskeian
Cecoc ka ici kiskinohamaketc taci ke pimotaniwonik.
Ni cikeriten nanikotina e paskeian, petca witcihici, mocak kitci pimoteian miro meskanak.
Kir ki arikw Kice Manito kitci nakatawerimiin, kitci nosinetaian aiamihewin kotc e ici nataweritak Teperitciketc kitci totcikaterik.
Mikwetc nit acerim.
Ntockasowin

vignette|KIce Manito
Kice Manito
Notawinan
Mirik asperimowiniw aniki ka noteparitcik.
Mackowisi iterimowiniw aniki ka pakiterimotcik.
Mackwisiwiniw aniki ka pakicikik.
Sakihewiniw aniki ka noteparitcik.
Pekatisiwiniw aniki ka kiciwasitcik.
Mikwetc Teperitciketc
Amen
Aripoc takapikenikan

vignette|Aripoc takapikenikan
Takapikenikan matci ka pa mitakiniwok aripocik e kinoweritcikatek kaskina wec e ici miroparik nehe kiskinoweritcikan ka ici itapitik waskok ka otcickamikok. Mitceno owe mitowi anotc papitoc e icinakok. Kaskina aci wec ici miroparin nehe irapitcitcikan e takapakenamatonaniwok.